Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: A felsõoktatásról szóló 1993. évi LXXX. törvény 73. §
Paragraph Index: 1144

1. Az országos szakszervezeti szövetségek és a munkáltatói érdekképviseletek, valamint a Kormány szándéka alapján a felek a Kormány elõterjesztésében megvitatták az érdekegyeztetés megújítására vonatkozó javaslatot. Medgyessy Péter miniszterelnök kiemelte, hogy a jóléti rendszerváltás programjának és az Európai Unióhoz történõ csatlakozás történelmi feladatának végrehajtásában meghatározó jelentõségûnek tartja a munkavállalói és munkaadói szervezetekkel való szoros együttmûködést, a folyamatos és érdemi konzultációt és az alapvetõ társadalmi, gazdasági kérdésekben a megegyezést. A szociális partnerek ugyancsak megerõsítették érdekeltségüket az érdemi párbeszédben azzal, hogy az országos érdekegyeztetés csúcsa az Országos Érdekegyeztetõ Tanács (OÉT), és hangsúlyozták megállapodási szándékukat az elfogadott társadalompolitikai célok megvalósításában. Az álláspontok kifejtése után a Kormány és az érdekképviseleti szervek képviselõi aláírták az érdekegyeztetés megújításáról szóló megállapodást. (Melléklet)

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes